पाएं अपने शहर की ताज़ा ख़बरें और फ्री ई-पेपरडाउनलोड करें
केंद्रीय कारागृह की चारदीवारी लांघकर कोरोना बंदियों के बीच पहुंच गया है। महामारी की चपेट में आया एक बंदी महात्मा गांधी राजकीय चिकित्सालय के कोराेना वार्ड में भर्ती है, जबकि तीन बंदियों की रिपाेर्ट नेगेटिव आने के बाद उन्हें फिर से कारागृह में लिया गया।
संक्रमण की इस बीमारी की हलचल के बाद स्थानीय जेल प्रशासन की ओर से विशेष सावधानी बरतने की बात कही जा रही है। वहीं कैदियों के स्तर पर भी विशेष सावधानी बरतने की बात कही गई है। समस्या केवल संक्रमण की नहीं है बल्कि कारागृह में संख्या ज्यादा भरे कैदियों की है।
ऐसे में सोशल डिस्टेंस जैसे कायदों की पूरी पालना होने में तकलीफें आ रही हैं। हालात यह है कि कारागृह की सुरक्षा को लेकर यहां प्रहरियों की संख्या बल भी कम है। ऐसे में किराए के सुरक्षा प्रहरियों से व्यवस्थाएं संभाली जा रही हैं।
क्षमता से अधिक बंदी, किराए के सिपाही
बांसवाड़ा केंद्रीय कारागृह की बात करें तो यहां पर 238 बंदियों को रखने की क्षमता है। इसके जवाब में वर्तमान में कुल 258 बंदी भरे हुए हैं। धर्म के हिसाब से त्योहार पर बैरक में एक समान बंदियों को रखा जाता है। वहीं सबसे छोटे बैरक में कोरोना सस्पेक्टेड को रखा हुआ है। वहीं इनकी पहरेदारी के लिए 15 जवान तैनात हैं। इनमें भी पांच जवान बाहर की दूसरी जेलों से लगाए गए हैं। डीआईजी जेल के आदेश की पालना में 2 उदयपुर, 2 कुशलगढ़ और एक सलूम्बर उपकारागृह से प्रहरी यहां पर दिए हुए हैं। यह सभी सुरक्षा प्रहरी यहां तीन शिफ्टों में ड्यूटी कर रहे हैं।
पूरी है सावधानी
मामले को लेकर जेलर मोहनलाल मीना ने बताया कि काेरोना महामारी को लेकर पूरी सावधानी बरती जा रही है। जुकाम बुखार को लेकर समय पर दवाइयां दी जा रही है। बंदियों को उचित माहौल दे रहे हैं। सुरक्षा को लेकर पूरा स्टाफ सजग है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn